Երկնքով՝ ոտաբոբիկ

«Երկնքով՝ ոտաբոբիկ» (ռուս.՝ «По небу босиком»), Սուլթան Խաժիրոկոյի ֆիլմը, որը նկարահանվել է ռոմանտիկ տրագիկոմեդիայի ժանրում։ Ֆիլմի պրեմիերան տեղի է ունեցել 2015 թվականի դեկտեմբերի 17-ին։ Հետխորհրդային Ռուսաստանի Դաշնությունում ստեղծված առաջին լիամետրաժ ֆիլմն է,  որն ամբողջությամբ նկարահանվել է Կովկասում։


== Սյուժե ==
Ֆիլմի գործողությունները տեղի են ունենում Հյուսիսային Կովկասում։ Կապելլա անունով մի աղջիկ, որին արվեստի մեծ սիրահար իր հայրն այդպես է անվանել Սիքստինյան կապելլայի պատվին, վերադարձել է Մեծ Բրիտանիայից՝ հայրենիքում ուսումը շարունակելու համար։ Այստեղ նա անմիջապես դառնում է համակուրսեցիների ուշադրության առարկան, հատկապես երկու ընկերների՝ Բիտի և Ռուսլանի։ Սկզբում նրանք պարզապես փորձում են նորեկին։ Նրանց սովորական զվարճանքը «դիմացկունության փորձությունն» անցկացնելն է․ նրանք  գրազ են գալիս, թե որքան կդիմանա աղջիկը՝ նախքան ղեկավարությանը բողոքելը (կբերի ծնողներին, կհեռացնա)։ Ֆիլմը պատմում է Բիտի (Կոկաևի) և Կապելլայի (Կարագուլովա) հարաբերությունների մասին։ Բայց այս անգամ Բիտան և Կապելլայի միջև ծնվում է փոխադարձ համակրանք, որը վերաճում է իսկական զգացմունքի։ Երիտասարդ զույգի կյանքում տեղի են ունենում փորձություններ, որոնք ստիպում են նրանց արագ հասունանալ…


== Նկարահանող խումբ ==
Ռեժիսոր՝ Սուլթան Խաժիրոկո, երաժիշտ, կատարող և կլիպմեյքեր, Հարավային Օսիայի, Ադիգեայի և ԿԿԲՀ վաստակավոր արտիստ, 2015 թվականի դեկտեմբերից՝ նաև Հյուսիսային Օսիայի վաստակավոր արտիստ
Պրոդյուսերները՝ Ռեզուան Կարդանով և Ասլան Բեզիրով
Գլխավոր բեմադրող օպերատոր՝ Ալեքսանդր Սյուտկին
Գաֆեր՝ Իգոր Գրիցիկ


== Դերերում ==


== Նկարահանման ընթացք ==
Ֆիլմը հետխորհրդային ժամանակաշրջանում ստեղծված առաջին լիամետրաժ ֆիլմն է, որն ամբողջությամբ նկարահանվել է Հյուսիսային Կովկասում։ Ֆիլմի նկարահանումներն անցկացվել են 2014 թվականի հուլիսից մինչև սեպտեմբեր։ Ֆիլմը գրեթե լիովին նկարահանվել է նկարահանող խմբի սեփական գումարով՝ առանց բյուջետային միջոցների կամ խոշոր ներդրողների ներգրավման։ Ֆիլմի սյուժեն կապված չէ որոշակի տեղանքի հետ, այն նկարահանվել է Հյուսիսային Կովկասի գրեթե բոլոր հանրապետություններում, ինչպես նաև Ստավրոպոլի երկրամասում (Պյատիգորսկ) և Թուրքիայում (Ստամբուլ)։ Ֆիլմը պարունակում է լայնածավալ պարային տեսարաններ, որոնց նկարահանումներին ներգրավվել են այնպիսի համույթներ, ինչպիսիք են՝ «Կաբարդինկա», «Կալիստո»։ Որպես պարուսույց հանդես է եկել գլխավոր դերակատար Ալան Կոկաևը։


== Քննադատություն ==
Ինչպես նշում են ֆիլմի ստեղծողները, և անկախ նրանցից՝ քննադատությունը, ոճական տեսանկյունից ֆիլմը հնդկական կինոյի բոլիվուդյան ավանդույթները ռուսական, կովկասյան հող տեղափոխելու փորձ է։
Յուլիա Ավակովան ֆիլմը գնահատել է որպես երիտասարդ ռեժիսորի հաջողություն։ Ֆիլմի սյուժեն նա բնութագրել է որպես ժամանակակից և Հյուսիսային Կովկաս տեղափոխված դասական պատմություն «երկու երիտասարդների սիրո մասին, որոնք դիմակայում են մերձավորների հակազդեցությանը» և «Երկնքով ոտաբոբիկ» ֆիլմն անվանել առաջին կինոնկարը, որը պատմում է այն մասին, թե ինչ է տեղի ունենում Կովկասի երիտասարդ բնակիչների հոգիներում, որոնք մեծացել են իրենց հայրենիքի համար շատ բարդ ժամանակներում, այն հազվադեպ, եթե ոչ ժամանակակից ռուսական կինեմատոգրաֆում միակ ողջախոհ ֆիլմն է սիրո մասին։
Դերասանական խաղի որոշակի պարզամտությունը, Ավակովայի կարծիքով, լիովին փոխհատուցվում է հերոսների բնականությամբ, վառ կերպարներով և ընտրված «բոլիվուդյան» ձևաչափի շրջանակներում՝ ժողովրդական պարերի բեմադրության վարպետությամբ։ Ֆիլմի ակնհայտ թերությունների թվին, որոնք, ըստ երևույթին, արվել են ավելի մեծ լսարան նվաճելու հաշվարկով, նա նշել է ժամանակակից երիտասարդական քաղաքային մշակույթի տարրերի ոչ այնքան հաջող օգտագործումը, և «ստերիլ» ձայներով կատարված անդրկուլիսյան հնչյունավորումն առանց հերոսներից ակնկալվող կովկասյան առոգանության։


== Ծանոթագրություններ ==


== Արտաքին հղումներ ==
Официальная страница кинокомпании Султана Хажироко Storm Cinema
Сторм Синема на Facebook